
 BIROUL  PERMANENT  AL





 CAMEREI  DEPUTAŢILOR

Vă înaintăm, alăturat, RAPORTUL  asupra proiectului de Lege pentru modificarea şi completarea art. 74 din Ordonanţa de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională.

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE
R  A  P  O  R  T

asupra proiectului de Lege pentru modificarea şi completarea art. 74 din Ordonanţa de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională (PLx 434/2006)


În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru modificarea şi completarea art. 74 din Ordonanţa de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională.


 La întocmirea prezentului raport, Comisia a avut în vedere avizul nr. 1932/28.12.2005 al Consiliului Legislativ  şi s-a ţinut cont de recomandările făcute de consiliu.

              Proiectul de lege vizează modificarea şi completarea Ordonanţei de urgenţă a Guvernului nr. 51/1998 privind valorificarea unor active ale statului. Intervenţiile legislative vizează reglementarea unitară a situaţiei bunurilor adjudecate, precum şi adoptarea unor măsuri care să faciliteze intrarea în posesia acestor bunuri cumpărate în urma licitaţiilor. De asemenea, prin aplicarea dispoziţiilor acestei iniţiative se estimează că se va reduce şi numărul de litigii aflate pe rolul instanţelor, litigii care se derulează pe o perioadă îndelungată până la soluţionarea irevocabilă.
La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, doamna deputat Lia Olguţa Vasilescu – iniţiator, reprezentantul Autorităţii pentru Valorificarea Activelor Statului: doamna Elena Andrei – director.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 14 iunie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 24 deputaţi, din totalul de 24 membri ai comisiei.


Raportul comisiei a fost adoptat cu  24 de voturi din voturile celor prezenţi ( din totalul de 24 de voturi).


Proiectul de lege a fost adoptat de Senat în şedinţa din 27 aprilie  2006.

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună plenului Camerei Deputaţilor aprobarea  proiectului de Lege pentru modificarea şi completarea art. 74 din Ordonanţa de urgenţă a Guvernului nr. 51/1998 privind valorificarea unor active ale statului, în forma adoptată de Senat.
  PREŞEDINTE,

MIHAI TUDOSE






SECRETAR,





NICULA VASILE COSMIN

